פיקה צפונית

פיקה צפונית (שם מדעי: Ochotona hyperborea) היא מין של יונק ממשפחת הפיקתיים, הנפוץ באזורים הרריים בצפון אסיה בסין, מונגוליה, קוריאה הצפונית, רוסיה ויפן בגבהים שבין 400 ל-2,000 מטר. הפיקה תוארה בשנת 1811 בידי החוקר פטר סימון פאלאס.

מאפיינים 
פיקה זו מגיעה לאורך של 12.5 עד 18.5 סנטימטרים עם זנב שאורכו 0.5 עד 1.2 סנטימטרים. הפיקה בעלת אוזניים קטנות ומעוגלות ורגליים קצרות עם חמש אצבעות. צבע הפרווה הוא חום-אדמדם בקיץ אך אפור בחורף. צבעו וגודלו משתנים על פני הטווח הרחב שלו. הפיקה אוכלת זמן קצר לאחר עלות השחר וניזונה בעיקר מצמחים, עשב, זרדים, עלים, מחטים וגבעולים. תקופת ההריון היא חודש והפיקה ממליטה בין צאצא אחד לתשעה צאצאים (בדרך כלל שלושה עד ארבעה). לא ברור מתי מגיעה הפיקה לבגרות אך ידוע שתוחלת החיים בטבע היא שלוש שנים לפחות. הפיקה מוגדרת על ידי הרשימה האדומה של IUCN כבעל חיים שאינו בסיכון בשל תפוצתה הרחבה ומצב שימורה הוא ללא חשש.

תת-מינים 
Ochotona hyperborea cinereoflava
Ochotona hyperborea coreana
Ochotona hyperborea ferruginea
Ochotona hyperborea mantchurica
Ochotona hyperborea normalis
Ochotona hyperborea uralesis
Ochotona hyperborea yesoensis
Ochotona hyperborea yoshikurai

קישורים חיצוניים

הערות שוליים 

ערכים שבהם תבנית בריטניקה אינה מתאימה
פיקתיים
מונגוליה: יונקים
יפן: יונקים
קוריאה הצפונית: יונקים
סין: יונקים
רוסיה: יונקים
בעלי חיים שתוארו ב-1811
טקסונים שתוארו בידי פטר סימון פאלאס